### Beslutninger

Jørgen Svendsen, Kurt Toft, Karoline Brandt, Einar Andersen, Peter Kjeldsen og Ronni Søndergaard kunne tiltræde indstillingen med bemærkning om, at Teknik og Miljø opfordres til at igangsætte trafikmåling på den sidste del af [adresse] op mod Daniel Lauritsen den X's vej. Dette gøres med henblik på at reducere hastighedsgrænsen eller etablere fartbump, såfremt målingerne indikerer et behov herfor. Ligeledes anbefales det, at Teknik og Miljø i samarbejde med AGF og områdets naboer undersøger tiltag for at reducere lys- og støjforurening fra det samlede anlæg.

Ulrike Sørensen kunne ikke tiltræde indstillingen, idet området ønskes opretholdt som rekreativt område.

###

Endelig vedtagelse af forslag til Lokalplan nr. 1191, for High Performance Center i [adresse] og Tillæg nr. 134 til Kommuneplan 2017.

### Resume

Lokalplan 1191 gælder for to områder ved [adresse] og [adresse]. Lokalplanområdet på i alt ca. 6.680 m2 er privat ejet af AGF 1880 og ligger i byzone.

Bygherre ønsker at opføre et akademi til AGF, der skal fungere som bolig for unge fodboldtalenter. Den nye bygning planlægges opført som en tilbygning til det eksisterende klubhus og vil udover omklædnings- og idrætsfaciliteter, møde-, undervisnings- og kontorlokaler omfatte små boliger og en trænerbolig.

Lokalplanen muliggør etablering af en bygning i to etager og et samlet maksimalt bruttoetageareal på 2.000 m2, heraf maksimalt 1.000 m2 til maksimalt 20 boliger.

Lokalplanforslaget er ikke i overensstemmelse med kommuneplanens konkrete rammer, der fastlægger områdets anvendelse til rekreative formål i form af idrætsanlæg med mulighed for én bolig i tilknytning til anlægget. Det ledsages derfor af et kommuneplantillæg, der udlægger en del af området til blandet bolig og erhvervsområde til bebyggelse i to etager og en maksimal højde på 12 m. Tillægget fastlægger et maksimalt bruttoetageareal på 2.000 m2, heraf 1.000 m2 til boligformål.

Lokalplanen og kommuneplantillægget har været i 8 ugers offentlig høring. Høringssvarene handler primært om trafikale forhold uden for lokalplanområdet, -støj fra eksisterende idrætsanlæg, placering og udformning, samt ændring af kommuneplanrammen.

Bemærkningerne foreslås ikke at give anledning til ændringer.

Der foreslås ændringer vedrørende håndtering af virksomhedsstøj i lokalplanen.

### Beslutningspunkter

Det indstilles:

At 1) forslag til lokalplan nr. 1191 vedtages endeligt med de ændringer, der fremgår af indstillingens afsnit 5.6,

At 2) forslag til Tillæg nr. 134 til Kommuneplan 2017 vedtages endeligt og

At 3) bemærkninger fra den offentlige høring besvares som det fremgår af indstillingens afsnit 5.5 og bilag 3.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-02-2023

Liva Thorsen:

Fremsendes til [adresse] med bemærkning, at Magistraten i mødet den 20. februar 2023 anbefaler, at byrådet tiltræder Magistratsafdelingen for Teknik og Miljøs indstilling af 10. februar 2023.

Helge Jepsen kan ikke tiltræde.

Rådmand Carsten Poulsen var forhindret i at deltage i sagens behandling.

Udvalg: [adresse]

Dato: 08-03-2023

Liva Thorsen: 8

Fremsendes til Teknisk Udvalg til behandling i henhold til beslutning i byrådets møde den 8. marts 2023.